kardosdrur/scandi-wiki huggingface dataset:
1408 (film)

1408 er en amerikansk psykologisk gyser fra 2007, instrueret af svenske instruktør Mikael Håfström. Den er baseret på en novelle af Stephen King med samme navn. Hovedpersonerne spilles af John Cusack og Samuel L. Jackson.

Handling 

Mike Enslin er en berømt amerikansk forfatter, der skriver om sine oplevelser, når han besøger hjemsøgte huse, især hoteller. En dag får Mike, et postkort med et billede af "Hotel Dolphin", med teksten "Gå ikke ind på værelse 1408" skrevet på bagsiden, fra en anonym afsender. Mike kontakter hotellet og forsøger at bestille værelse 1408, men får afslag. Efter juridisk pres lykkes det Mike, mod hotellets ejer vilje, at få værelse 1408. Hotelejeren Olin forklarer Mike, at der har været hele 56 dødsfald i rum 1408, og at ingen har formået at holde sig i live i mere end en time. Mike stoppes ikke af dette, men tjekker ind og går ind i rummet.

Alt ser roligt, da han kommer ind i rummet, men snart begynder mystiske ting at ske. Det begynder med et maleri, der hænger skævt og iturevet toiletpapir. Så begynder virkelige skræmmende ting at ske. Uret i radioen begynder at tælle ned fra 60 minutter, og han husker, hvad Olin sagde: "Ingen har overlevet i mere end en time." Han indser hurtigt, at han er fuldstændig fanget i rum 1408 og ingen kan hjælpe ham ud. Han prøver først at komme ud gennem døren, men håndtaget falder fra, og nøglen bliver, trukket ind i døren, derefter han at komme ud gennem luftkanalen bare for at møde O'mallys (den første person, der døde i rummet) lig, og derefter prøver han vinduet, for at komme ind i næste værelse. Så opdager han, at hele facaden er uden vinduer, kun værelse 1408 har vinduer. Han ser ud gennem kighullet i døren, og alt hvad han ser, er en solid mur. Til sidst ser han hallucinationer af blandt andet sin afdøde datter og hans far. Alt dette bliver optaget på hans egen båndoptager.

Medvirkende
 John Cusack som Mike Enslin
 Samuel L. Jackson som Gerald Olin
 Mary McCormack som Lily Enslin
 Tony Shalhoub som Sam Farrell
 Len Cariou som Mike's far
 Jasmine Jessica Anthony som Katie Enslin
 Isiah Whitlock, Jr. som Ingeniøren
 Kim Thomson som Hotel Desk Clerk
 Benny Urquidez som Claw Hammer Maniac 
 Andrew Lee Potts som Jackson
 Jules de Jongh som kvinde reception stemme i telefonen (ukrediteret)

Noter

Eksterne Henvisninger 

Film baseret på Stephen Kings bøger
Overnaturlige gyserfilm
Amerikanske film fra 2007
Psykologiske gyserfilm
Gyserfilm fra USA
Thrillerfilm fra USA
Engelsksprogede film
Otto Jørgensen (bankdirektør)

Otto Albert Vilhelm Jørgensen (7. maj 1829 i Næstved – 4. juni 1914) var en dansk bankdirektør.

Han var søn af bataljonskirurg Johan From Jørgensen og Caroline født Christensen. I 1897 efterfulgte han Axel Heide som direktør for Københavns Laane- og Diskontobank. 23. juni 1899 blev han Ridder af Dannebrog.

24. oktober 1853 ægtede han i Helsingør Marie Vilhelmine Koch (20. marts 1829 i Helsingør – 1. juni 1882 sammesteds).

Kilder 
 Johannes Madsen, De Kgl. Danske Ridderordener: Personalhistorisk Festskrift udgivet i anledning af Hans Majestæt Kong Christian Den Niendes 40 aarige Regeringsjubilæum paa foranstaltning af H. F. Grandjean Oberstlieutenant, A. Christiansen 1903, s. 444.

Bankdirektører fra Danmark
Personer fra Næstved
Riddere af Dannebrog
Danskere i 1800-tallet
Danskere i 1900-tallet
Medlemmer af Komiteen til Raadhusets kunstneriske Udsmykning
Otto Jørgensen

Otto Jørgensen er navnet på flere personer:

 Otto Jørgensen (politiker) (1808-1858) – dansk præst og politiker, medlem af Landstinget (Otto Frederik Christian Jørgensen)
 Otto Jørgensen (bankdirektør) (1829-1914) – dansk bankdirektør (Otto Albert Vilhelm Jørgensen)
 Otto Herskind Jørgensen (født 1932) – dansk amtsborgmester
Charles Aumont

Charles Georg Adlaid Aumont (født 10. august 1823 i København, død 23. november 1905) var en dansk bankdirektør, far til Arthur Aumont.

Han var søn af major og bankassistent Jean Pierre Marie Aumont og Anna Elisabeth født Jeanty, arbejdede i Privatbanken og blev ved Nicolai Fugls død i begyndelsen af 1867 anden direktør, mens C.F. Tietgen blev første direktør (adm. direktør). 15. november 1888 blev han Ridder af Dannebrog.

Familie 

12. maj 1847 ægtede han i Frederiksberg Kirke Anna Scolastica von Nutzhorn (født d. 24. december 1819 i Fredericia – død d. 5. januar 1895 i København).

I 1890 boede han i villaen Marstrandsvej 2 (Vejen hedder i dag A.L. Drewsens Vej) sammen med hustruen Anna og børnene Maria Aumont og Journalist Arthur Aumont.

Kilder 
 Julius Schovelin, Privatbanken i Kjøbenhavn 1857-1907, København 1907, s. 80-83. Online hos Google Books
 Johannes Madsen, De Kgl. Danske Ridderordener: Personalhistorisk Festskrift udgivet i anledning af Hans Majestæt Kong Christian Den Niendes 40 aarige Regeringsjubilæum paa foranstaltning af H. F. Grandjean Oberstlieutenant, A. Christiansen 1903, s. 444.

Referencer 

Bankdirektører fra Danmark
Riddere af Dannebrog
Danskere i 1800-tallet
Personer fra København
Danmarksmesterskab (rugby)

Danmarksmesterskabet i rugby afvikles hvert år i perioden marts/april-oktober/november.

Danmarksmestre
{| class="wikitable sortable" style="text-align: left;"
! |År
! |Hold
|-
|2022
|Frederiksberg Rugby Klub
|-
|2021
|Frederiksberg Rugby Klub|-
|2019
|Frederiksberg Rugby Klub
|-
|2018
|Frederiksberg Rugby Klub
|-
|2017
|Aarhus Rugby Klub
|-
|2016
|Aarhus Rugby Klub
|-
|2015
|Frederiksberg Rugby Klub
|-
|2014
|RK Speed
|-
|2013
|Aarhus Rugby Klub
|-
|2012
|Aarhus Rugby Klub
|-
|2011
|Aarhus Rugby Klub
|- 
|2010||CSR/Nanok Rugby
|-
|2009||CSR/Nanok Rugby
|-
|2008||Aarhus Rugby Klub
|-
|2007||CSR/Nanok Rugby
|-
|2006||Aarhus Rugby Klub
|-
|2005||Frederiksberg Rugby Klub
|-
|2004||Frederiksberg Rugby Klub
|-
|2003||Frederiksberg Rugby Klub
|-
|2002||Frederiksberg Rugby Klub
|-
|2001||Lindø Rugby Sports Club
|-
|2000||Lindø Rugby Sports Club
|-
|1999||Lindø Rugby Sports Club
|-
|1998||Lindø Rugby Sports Club
|-
|1997||Lindø Rugby Sports Club
|-
|1996||Comet/Hamlet
|-
|1995||Lindø Rugby Sports Club
|-
|1994||Aarhus Rugby Klub
|-
|1993||Frederiksberg Rugby Klub
|-
|1992||Frederiksberg Rugby Klub
|-
|1991||Lindø Rugby Sports Club
|-
|1990||CSR/Nanok Rugby
|-
|1989||Lindø Rugby Sports Club
|-
|1988||Lindø Rugby Sports Club
|-
|1987||CSR/Nanok Rugby Klub
|-
|1986||Aalborg Rugbyklub Lynet
|-
|1985||Aalborg Rugbyklub Lynet
|-
|1984||Aalborg Rugbyklub Lynet
|-
|1983||Aalborg Rugbyklub Lynet
|-
|1982||Aalborg Rugbyklub Lynet
|-
|1981||Aalborg Rugbyklub Lynet
|-
|1980||Aalborg Rugbyklub Lynet
|-
|1979||IF Comet
|-
|1978||IF Comet
|-
|1977||Rugbyklubben Speed
|-
|1976||IF Comet
|-
|1975||Rugbyklubben Speed
|-
|1974||Rugbyklubben Speed
|-
|1973||Rugbyklubben Speed
|-
|1972||Rugbyklubben Speed
|-
|1971||Rugbyklubben Speed
|-
|1970||Rugbyklubben Speed
|-
|1969||Rugbyklubben Speed
|-
|1968||Rugbyklubben Speed
|-
|1967||Rugbyklubben Speed
|-
|1966||Lindø Rugby Sports Club
|-
|1965||IF Comet
|-
|1964||IF Comet
|-
|1963||Rugbyklubben Speed
|-
|1962||Rugbyklubben Speed
|-
|1961||Rugbyklubben Speed
|}

Statistik 
{| class="wikitable sortable" style="text-align: left;"
! |Antal mesterskaber
! |Hold
! |seneste mesterskab
|-
|14||Rugbyklubben Speed||2014
|- 
|10||Lindø Rugby Sports Club||2001
|- 
|9||Frederiksberg Rugby Klub||2019
|-
|8
|Aarhus Rugby Klub
|2017
|- 
|7||Aalborg Rugbyklub Lynet||1986
|- 
|5|| CSR/Nanok Rugby||2010
|- 
|5||IF Comet||1979
|- 
|}

Afholdte mesterskaber 
 DM i rugby 2011
 DM i rugby 2010
 DM i rugby 2009
 DM i rugby 2008
 DM i rugby 2007
 DM i rugby 2006
 DM i rugby 2005
 DM i rugby 2004
 DM i rugby 2003
 DM i rugby 2002
 DM i rugby 2001
 DM i rugby 2000
 DM i rugby 1999

Kilder 

Mesterskab (rugby)
Danmarksmesterskaber i rugby
Rugby
Snitter

Snitter kan henvise til flere emner:

 Snitter (høstmaskine) – en høstmaskine (i nogle sammenhænge også kaldt en grønthøster)
 Smørrebrød – en snitte er et stykke smørrebrød
 Finger – som i udtrykket "at holde snitterne fra noget"
Otto Christian Rehling

Otto Christian Rehling (17. juli 1812 i Trankebar – 6. september 1892 i Helsingør) var en dansk bankdirektør og politiker.

Han var søn af guvernør, regeringsråd og justitiarius i Trankebar Johannes Rehling (1775-18419) og Mette Marie Stricker (1796-1860), blev 1832 student fra Sorø Akademi, 1838 cand. jur. og samme år fuldmægtig ved guvernementet i Trankebar, 1841 desuden konstitueret politimester og blev 1847 afskediget. I perioder i årene 1848-51 var Rehling konstitueret garnisonsauditør ved Kronborg fæstning og auditør ved Helsingørs borgerlige artilleri. 15. oktober 1850 blev han kgl. rådmand i Helsingør og var desuden medlem af Helsingør Byråd. Fra 1853 til sin død var han direktør for Sparekassen for Helsingør og Omegn, fra 1876 som formand i direktionen. 1853 blev han virkelig kancelliråd, 1869 justitsråd, 5. april 1876 Ridder af Dannebrog og 26. maj 1892 Dannebrogsmand.

Han ægtede 29. september 1838 i Sankt Olai Kirke Juliane Marie Lund (4. september 1813 sst. – 30. januar 1879 sst.) datter af brygger, rådmand Børge Reiersen Lund og Johanne Elisabeth Larsen.

Rehling har efterladt sig nogle dagbøger og breve, hvori han beskriver livet i den danske koloni Trankebar. Nogle af brevene er omtalt i Handels- og Søfartsmuseets årbog 1952.

Referencer

Kilder 
Danske Jurister 1736-1936.

Medlemmer af Helsingør Byråd
Riddere af Dannebrog
Auditører fra Danmark
Bankdirektører fra Danmark
Danskere i 1800-tallet
Politifolk fra Danmark
Mercedes-AMG

Mercedes-AMG GmbH, almindeligvis kendt som AMG, er et datterselskab til Mercedes-Benz med speciale i fabrikation af sportssedaner.

AMG-modellerne har typisk et mere agressivt udseende, højere ydelse, bedre manøvre- og styregenskaber og kulfiber bruges oftere i bilernes dele end for almindelige Mercedes-Benz. AMG-modellerne er typisk de dyreste og højest ydende biler i hver Mercedes-serie.

Historie 

AMG blev grundlagt som en racerbilsmotor-smed i 1967 under navnet AMG Motorenbau und Entwicklungsgesellschaft mbH af den tidligere Mercedesingeniører Hans Werner Aufrecht og Erhard Melcher i Burgstall an der Murr, nær Stuttgart. Bogstaverne "AMG" står for Aufrecht, Melcher og Großaspach, Aufrecht's fødested (men aldrig en AMG-lokalitet). I 1976 flyttede det meste af AMG til Affalterbach, men udviklingsafdelingen af racerbilsmotorer fortsatte på den gamle beliggenhed i Burgstall.

Referencer 

 Mercedes-AMG.com officielle hjemmeside

Daimler AG
Etableret i 1967
Bilproducenter fra Tyskland
Bilmærker
Framlev Kirke

Framlev kirke er en kirke i Framlev Sogn, Framlev Herred i det tidligere Århus Amt.

Eksterne kilder og henvisninger 
 Harlev og Framlev kirker – Udførlig historisk beskrivelse af begge kirker (Rigmor Frandsen)  → Framlev kirke → Stenkirken
 Framlev Kirke hos danmarkskirker.natmus.dk (Danmarks Kirker, Nationalmuseet)
 Framlev Kirke  hos KortTilKirken.dk

Kirker i Aarhus Kommune
Kirker i Århus Stift
Kirker i Århus Amt
Ernst Zitelmann

Conrad Ernst Zitelmann (født 7. august 1852 i Stettin, død 25. november 1923 i Bonn) var en tysk jurist og digter.

Zitelmann blev Dr. jur. 1873, 1876 privatdocent i Göttingen, 1879 ekstraordinær professor sammesteds, samme år ordentlig professor i Rostock, 1881 i Halle a. S., 1884 i Bonn. Ved sin sjældne alsidighed, der også omfattede poesien, sin åndfulde, selvstændige og dybtgående tænkning, sin glimrende forfattervirksomhed hørte Zitelmann til Tysklands førende ånder i sin tid. Med forkærlighed dyrkede han selv den almindelige retslæres problemer fra et juridisk-psykologisk standpunkt — Begriff und Wesen der sogenannten juristischen Personen (1873), det grundlæggende Irrtum und Rechtsgeschäft (1879), Lücken im Recht (1903), Die Kunst der Gesetzgebung (1904), Ausschluss der Widerrechtlichkeit (1906) og andre arbejder —, og den positive rets dogmatik behandlede han i Die Rechtsgeschäfte im Entwurf eines Bürgerlichen Gesetzbuches für das Deutsche Reich (I—II, 1889—90), Die Möglichkeit eines Weltrechts (1888, 2. aftryk 1916), Das Recht des Bürgerlichen Gesetzbuches. I. Allgemeiner Teil (1900), Zum Grenzstreit zwischen Reichs- und Landesrecht (1902) og andre. Med den mellemfolkelige Ret beskæftigede han sig i et af sine hovedværker, Internationales Privatrecht (I—II, 1897—1912), Luftschifffahrtsrecht (1909), Die Rechtsfragen der Luftfahrt (1914) og andre; spørgsmålet om den juridiske uddannelse drøftede han i forskellige meget debatterede skrifter og afhandlinger, Die Vorbildung der Juristen (1909) og andre. Til Verdenskrigslitteraturen bidrog Zitelmann blandt andet med Haben wir noch ein Völkerrecht? (1914), Das Schicksal Belgiens beim Friedensschluss (1915, 2. oplag 1917), Die Unvollkommenheit des Völkerrechts (1919) og andre. En ikke ringe opsigt vakte Zitelmanns
rektoratstaler, Zwei Ansprachen an die Kaisersöhne in Bonn (1903). Sammen med Franz Bücheler udgav Zitelmann Das Recht von Gortyn (1885). En betydelig virksomhed udøvede Zitelmann som afgiver af responsa, blandt andet om de spørgsmål, hvortil kong Leopold II's død gav anledning. Efter Zitelmanns død udkom Digestenexegese (1925). Af hans skønlitterære arbejder skal fremhæves Gedichte (1881), Memento vivere (1894, 2. oplag 1900), Radierungen und Momentaufnahmen (1904, 5. oplag 1918) og Totentanz und Lebensreigen (1908, 2. oplag 1919).

Kilder 

 

Jurister fra Tyskland
Digtere fra Tyskland
Ansatte ved Göttingens Universitet
Ansatte ved Rostocks Universitet
Ansatte ved Bonns Universitet
Faglitterære forfattere fra Tyskland
Personer fra Stettin
Salmonsens
Konrad Telmann

Ernst Otto Konrad Zitelmann (26. november 1854 i Stettin – 23. januar 1897 i Rom) var en tysk forfatter.

Han studerede jura i Berlin, Leipzig og Heidelberg, var i årene 1875—78 sagfører i Greifswald, men opgav sin stilling og bosatte sig i Sydeuropa af helbredshensyn, levede for eksempel længere tid i Mentone, hvor han 1891 ægtede malerinden og forfatterinden Hermine von Preuschen. Som forfatter skrev han under pseudonymet Konrad Telmann en række bøger, der er underholdende, men i litterær henseende alt andet end betydelige.

Længst nåede han i romanen Was ist Wahrheit?. Han debuterede med In Pommern und andere Novellen (2 bind, 1874), senere fulgte Frische Blätter, romanerne Im Frührot, Götter und Götzen, Das Spiel ist aus, Moderne Ideale, Dunkle Existenzen, Vae Victis, fortællingen Trinacria, Bohemiens, Unter römischem Himmel. Også en samling digte Meereswellen har han udgivet. Ausgewählte Werke udkom i 8 bind 1908.

Kilder 

 

Romanforfattere fra Tyskland
Jurister fra Tyskland
Pseudonymer
Tyskere i 1800-tallet
Personer fra Stettin
Salmonsens
Automobile Dacia

Automobile Dacia S.A. også Dacia er en rumænsk bilfabrikant og bilmærke, navngivet efter den historiske provins Dakien (Latinsk: Dacia) som fandtes i, hvad der i dag er nutidens Rumænien. Dacia er et datterselskab til den franske bilfabrikant Renault og Rumæniens største eksportvirksomhed med en andel på 10 % af landets samlede eksport.

Historie 
Automobile Dacia virksomheden blev grundlagt i 1966 under navnet Uzina de Autoturisme Pitești (UAP). Den primære fabrik blev bygget i 1968, i Colibaşi (nu kaldt Mioveni), nær Pitești.
Dacia fik værktøj og primære designs fra Renault 12. I starten fremstillede man Renault 8 under licens kendt som Dacia 1100.

I September 1999 blev Dacia købt af Renault, med udgangspunkt i at gøre Rumænien til Renualt's hovedsæde for biludvikling i Centraleuropa og Østeuropa. Samtidig blev investeringerne i Dacia øget.

Dacia i Danmark 
I 1982 etablerede den store Københavner VW-forhandler Svend Christensen importen af Dacia til det danske marked. 
Senere tilkom firehjulstrækkeren ARO. Markedet for billige øst-biler var dog allerede godt dækket ind med mere etablerede mærker herhjemme, hvorfor importen stoppede igen i slutningen af 80’erne.
Fremme i april 2013 blev Dacia genlanceret på det danske marked med Dacia Lodgy og senere på året kom Dacia Sandero og Dacia Logan MCV, mens at Dacia Duster forventes i starten af 2014.

Referencer 

 Dacia's internationale hjemmeside

 
Bilmærker
Etableret i 1968
Jugoslaviens håndboldlandshold (herrer)

Jugoslaviens håndboldlandshold for mænd var det mandlige landshold i håndbold for Jugoslavien. De repræsenterede landet i internationale håndboldturneringer. De blev reguleret af Jugoslaviens håndboldforbund. Jugoslaviens landshold var et af Europas mest fremgangsrige i både EM og VM.

Resultater

VM 
 1938: Deltog ikke
 1954: Deltog ikke
 1958: 8.- plads
 1961: 9.- plads
 1964: 6.- plads
 1967: 7.- plads
 1970: 
 1974: 
 1978: 5.-plads
 1982: 
 1986: 
 1990: 4.- plads

Sommer-OL 
 1936: Deltog ikke
 1972: 
 1976: 5.- plads
 1980: 6.- plads
 1984: 
 1988:

Kendte spillere 
 Mirko Bašić
 Jovica Cvetković
 Zdravko Miljak
 Josip "Cos" Milković
 Zlatko Portner
 Vlado Stenzel
 Predrag Timko
 Veselin Vujović
 Veselin Vuković

Håndboldlandshold (herrer)
Tidligere herrehåndboldlandshold
Johan Ihre

Johan Ihre (født 14. marts 1707 i Lund, død 1. december 1780 i Uppsala) var en svensk sprogforsker.

Ihre studerede først i Uppsala, derefter (1730—33) i London, Oxford, Paris og andre steder. I 1737 blev han professor i latin i Uppsala, og 1738 modtog han et professorat i veltalenhed og politik sammesteds, hvilket han beklædte til sin død. De selvstændige anskuelser i religion og politik, som han frimodig udtalte, pådrog ham i begyndelsen en del ubehageligheder (proces, bøder med mere).

Ihres sprogvidenskabelige arbejder vandt derimod samtidens ubestridte anerkendelse og nævnes vedvarende blandt de mest epokegørende i den nordiske filologi. Han arbejdede for større fasthed og konsekvens i svensk sprogbrug og retskrivning, såvel som for en mådeholden udskilning af fremmedord. I dette øjemed burde man gøre flittig brug af oldsproget og de forskellige landskabsmål.
                                                 
I overensstemmelse med dette program planlagde Ihre en etymologisk svensk ordbog, som udkom 1769 under navnet Glossarium Suio Gothicum; i dette værk forklarede han det svenske sprogs ordforråd ved hjælp af oldsvensk, islandsk, gotisk med flere oldgermanske, stundom også mere fjerntstående sprog. Udmærket ved grundighed og en for den tid streng kritik brød det en ny bane for sprogforskningen i Sverige og stod i over et århundrede uopnået.

Af interesse er det også, at Ihre der har påpeget en vis regelmæssighed i konsonantvekslingen, hvilket røber anelser om den såkaldte germanske lydforskydningslov, langt senere udviklet af Rasmus Rask og Jakob Grimm. Ihre udgav også et forsøg på et Svenskt dialektlexikon (1766). Ikke mindre fortjenester indlagde Ihre sig af studiet af gotisk. Han fastslog, at Codex Argenteus var skreven i dette sprog og hørte til Wulfilas Bibeloversættelse. Hans disputatser og skrifter over gotisk samledes og udgaves af Büsching (1773).

Også oldforskningen førte han fremad. I modsætning til Rudbeckianerne mente han, at runerne i Sverige ikke var ældre end 6. århundrede, og indså, at den såkaldte "fornjoterske" kongeslægt var uhistorisk. Han påviste også, at Snorres Edda var en islandsk poetik. Ihre er måske Sveriges genialeste og i alt fald første videnskabelige sprogforsker. Skønt hans skrifter efter tidens skik næsten alle var på latin, forfægtede han varmt modersmålets ret til at benyttes i videnskabelig fremstilling.

Kilder 
 

Filologer fra Sverige
Professorer fra Sverige
Ansatte ved Uppsala Universitet
Medlemmer af Kungliga Vitterhets Historie och Antikvitets Akademien
Riddere af 1. klasse af Nordstjerneordenen
Faglitterære forfattere fra Sverige
Svensksprogede forfattere fra Sverige
Personer i frihedstiden
Personer i den gustavianske periode
Personer i oplysningstiden
Personer fra Lund
Racecourse Ground

Glyndŵr University Racecourse Stadium (normalt kendt som Racecourse Ground eller The Racecourse, walisisk: Y Cae Ras) er et stadion i Wrexham, Wales. Det er hjemmebane for fodboldklubben Wrexham F.C. og (siden 2010) rugby league-holdet Crusaders Rugby League. Tidligere har der også været afviklet rugby union, cricket, hestevæddeløb og koncerter på banen.

The Racecourse er det største stadion i det nordlige Wales og det femtestørste i Wales. Banen bliver indimellem benyttet af Football Association of Wales til Wales' fodboldlandsholds hjemmekampe og er tidligere blevet benyttet af rugby union-holdet Scarlets og Liverpool F.C.'s reservehold. 

Stadionet er officielt anerkendt af Guinness World Record som det ældste stadion i verden, som fortsat lægger græs til fodboldlandskampe. Stadionet var vært for Wales' første hjemmekamp i 1877 og siden da har Racecourse Ground været den hyppigst anvendte hjemmebane for Wales' fodboldlandshold.

Referencer

Eksterne henvisninger 

Fodboldstadioner i Wales
Etableret i 1807
Vaxön

Vaxön er en ø i den nordlige del af Stockholms skærgård, og  den ø i Vaxholms kommun hvor byen Vaxholm. Vaxön har knap 5.000 indbyggere. Vaxholms fæstning ligger derimod ikke på Vaxön, men på en holm mellem Vaxön og Rindö.

Stockholms skærgård
Øer i Sverige
Stubbe

Stubbe har flere betydninger:
 Stubbe (Dråby Sogn) – en bebyggelse og et ejerlav i Dråby Sogn, Syddjurs Kommune
 Stubbe (Slesvig) – gods i Risby (Slesvig)
 Stubbe Sø – største sø på Djursland
 Peter Stubbe – tysk landmand og seriemorder, 1525 – 1589
 Tom Stubbe – en belgisk professionel cykelrytter
 Stubbe (Norville 'Shaggy' Rogers) - en fiktiv person i Scooby Doo franchiset.
Mahindra & Mahindra

Mahindra & Mahindra Limited eller Mahindra & Mahindra er en forskelligartet køretøjsfabrikant og flagskibet i Mahindra-koncernen, et multinationalt konglomerat med hovedsæde i Mumbai, Indien. Virksomheden blev etableret i 1945 i Ludhiana som Mahindra & Mohammed af brødrene K.C. Mahindra, J.C. Mahindra og Malik Ghulam Mohammed. Efter Indien blev uafhængigt og Pakistan blev skabt, emigrerede Mohammed til Pakistan, hvor han blev landets første finansminister. Virksomheden ændrede så sit navn til Mahindra & Mahindra i 1948.

Historie 
Mahindra & Mahindra startede som en stålhandelsvirksomhed i 1945. Snart udvidede virksomheden med fremstilling af forskelligartede køretøjer. Bl.a. den ikoniske Willys Jeep fremstillet på licens i Indien. Siden hen med fabrikation af varevogne og traktorer og biler. Senest har virksomheden udvidet med opkøb af den Sydkoreanske bilfabrikant SsangYong Motor Company.

Referencer 

 Mahindra & Mahindra Official Website

 
Etableret i 1945
Fredag den 13. (film fra 1980)

Fredag den 13. (original titel: Friday the 13th ) er en amerikansk horror og slasher-film fra 1980 med Betsy Palmer, Adrienne King, Harry Crosby og Kevin Bacon i hovedrollerne. Instrueret af Sean S. Cunningham. De specielle effekter er skabt af Tom Savini.

Handling 

Crystal Lake lejren genåbner efter lang tid. Stedet blev lukket i flere år på grund af en tragisk drukneulykke. Syv idealistiske lejrledere er klar til at føre denne sommers gæster gennem lejrbål, sange og spil. Men kort efter deres ankomst til lejren hjemsøges stedet af en lystmorder, der dræber den ene efter den anden på de mest bestialske måder. Drabene ser ud til at være relateret til drukne hændelsen, der skete for mange år siden. I slutningen af filmen er 10 mennesker dræbt.

Medvirkende 
 Adrienne King som Alice
 Harry Crosby som Bill
 Laurie Bartram som Brenda
 Jeannine Taylor som Marcie
 Kevin Bacon som Jack
 Mark Nelson som Ned
 Peter Brouwer som Steve Christie
 Robbi Morgan som Annie
 Betsy Palmer som Fru Pamela Voorhees
 Ari Lehman som Jason Voorhees
 Walt Gorney som Crazy Ralph
 Rex Everhart som Enos/lastbilchauffør
 Debra S. Hayes som Claudette
 Willie Adams som Barry

Eksterne Henvisninger 
 

Amerikanske film fra 1980
Gyserfilm fra USA
Fredag den 13. film